Itatiaia nasjonalpark

Itatiaia nasjonalpark (Parque Nacional de Itatiaia) er en nasjonalpark i Brasil. Parken ligger på grensen mellom delstatene Rio de Janeiro og Minas Gerais og ble etablert 14. juni 1937. Den er dermed landets eldste nasjonalpark og dekker et område på 300 km². «Itatiaia» betyr «fjell med mange pinakler» på tupi-språket.

Itatiaia dekker deler av fjellområdet Mantiqueira hvor man også finner Pico das Agulhas Negras på 2 878 meter og som er Brasils tredje høyeste fjell. Nasjonalparken er omkranset av naturreservatet Mantiqueira, som danner en økologisk buffersone for nasjonalparken. I parken lever det om lag 250 ulike fuglearter, noe som gjør at den er populær for fugletittere. Parken brukes også av fjellvandrere og fjellklatrere. 

Den nås lettest ved å følge hovedveiforbindelsen Via Dutra mellom São Paulo og Rio de Janeiro. Hovedinngangen til parken er i nærheten av Itatiaia by. En annen inngang ligger høyere opp og brukes av de som ønsker å komme nærmere Pico das Agulhas Negras.

Eksterne lenker 
 
 Turistinformasjon om Itatiaia (engelsk)
 Itamonteturismo, informasjon om overnatting (portugisisk)
 Itatiaia nasjonalpark, offisiell side (portugisisk)
 Informasjon, Itatiaia nasjonalpark (engelsk)
 Satellittfoto (Google)

Nasjonalparker i Brasil
Rio de Janeiro
Minas Gerais
Verneområder opprettet i 1937
1937 i Brasil
7